**Юлія Саніна** (сапраўднае імя **Юлія Аляксандраўна Галавань** укр.: Ю́лія Олекса́ндрівна Голова́нь; нар. 11 кастрычніка 1990, Кіеў, УССР) — украінская спявачка, аўтар песень, фронтвумэн украінскага гурта *The Hardkiss*.

Біяграфія
---------

Юлія Галавань нарадзілася 11 кастрычніка 1990 года ў Кіеве ў сям’і музыкантаў. У трохгадовым узросце ўпершыню праспявала на сцэне ў суправаджэнні ансамбля, якім кіраваў яе бацька. Затым выступала з песнямі розных стыляў у дзіцячых шоу-гуртах. Выступала сольна і ў складзе джазавага гурта.

У 2005 годзе Юлія скончыла дзіцячую музычную школу джазавага і эстраднага майстэрства, затым паступіла ў інстытут філалогіі Кіеўскага нацыянальнага ўніверсітэта імя Тараса Шаўчэнкі (які скончыла ў чэрвені 2013 года з дыпломам магістра па спецыяльнасці Фалькларыстыка). Падчас вучобы ў інстытуце таксама захаплялася журналістыкай.

З 2006 па 2008 год — салістка гурта *Sister Siren*.

У верасні 2011 года разам з музычным прадзюсарам Валерыем Бебка стварыла поп-дуэт *Val & Sanina*. Было запісана пробнае відэа і некалькі песень, у тым ліку «Любовь настала» (словы Роберта Раждзественскага, музыка Райманда Паўлса).

Неўзабаве гурт змяніў імідж і назву, музыкі дадалі «цяжару» ў гучанні і сталі спяваць на англійскай мове — так нарадзіўся гурт *The Hardkiss*. Валерый і Юлія самастойна пішуць музыку і тэксты. Той жа восенню гурт выпусціў некалькі песень і зняў дэбютны відэакліп на песню *Babylon*. У канцы кастрычніка 2011 года *The Hardkiss* выступілі на разагрэве ў брытанскага гурта *Hurts*. Да канца 2011 года гурт выпусціў яшчэ адзін кліп пад назвай *Dance with me*, які атрымаў ратацыю на вядучых украінскіх музычных каналах.

Ужо ў лютым 2012 *The Hardkiss* падпісаў кантракт з лэйблам *Sony BMG*. Калектыў хутка здабыў папулярнасць і шэраг узнагарод ва Украіне і за мяжой.

У снежні 2014 года Юлія пачала публікаваць на сайце YouTube відэаблогі пра сваё жыццё і закулісную працу гурта *The Hardkiss*.

У 2016 годзе стала членам журы і настаўнікам сёмага сезона «X-Фактар» на тэлеканале СТБ. Яе падапечныя з гурта Detach сталі суперфіналістамі.

Саніна на фестывалі MRPL City 2017 год.
Агучыла Смурфету ва ўкраінскім дубляжы мультфільма Смурфы: закінутая вёска і каралеву рок-музыкі Барбі ва ўкраінскім дубляжы мультфільма «Тролі: Сусветны тур».

12 снежня 2019 года выйшаў сумесны трэк Юліі Санінай і Ціны Караль «Вільна». Песня стала афіцыйным саўндтрэкам фільма «Віддана».

Увосень 2020 года прыняла ўдзел у праекце «Танцы з зоркамі» у пары з Дзмітрыем Жуком, яны занялі другое месца.

У 2020 прыняла ўдзел у шоу «Маскарад» на тэлеканале 1+1 у вобразе Дракошы.

У 2020 і 2021 годзе ўвайшла ў спіс 100 самых уплывовых жанчын Украіны па версіі часопіса «Фокус».

У 2021 годзе Юлія Саніна стала амбасадарам брэндаў Danone і Vodafone.

5 ліпеня 2021 года Юлія Саніна разам з Цінай Караль выканалі песню «Вільна» на музычным фестывалі Atlas Weekend.

12 красавіка 2022 года ўкраінскія спявачкі Юлія Саніна, Ціна Караль, Dorofeeva, Кацярына Паўленка (Go A), сумесна выканалі песні «Вільна» і «Червона Каліна», а гэтак жа Юлія выканала фрагмент кампазіцыі «Коханці» падчас перапынку дабрачыннага футбольнага матчу «Match For Peace» у падтрымку Украіны паміж Дынама (Кіеў) і Легія (Варшава) на стадыёне «Легіі».

Сям’я
-----

Юлія замужам за Валерыем Бебка, крэатыўным прадзюсарам і гітарыстам гурта *The Hardkiss*. Свае адносіны пара хавала на працягу 5 гадоў (з 2009 года). Праз паўгода з дня знаёмства Валерый Бебка зрабіў Юліі прапанову, але затым яшчэ паўтара года яна праходзіла ў нявестах. Вяселле было аформлена ва ўкраінскім аўтэнтычным стылі.

21 лістапада 2015 года ў пары нарадзіўся сын Данііл.

Узнагароды
----------

* Дыпламант фестывалю «Чарнаморскія гульні 1999»
* Пераможца тэлевізійнага конкурсу «Крок да зірок 2001»
* Лаўрэат фестывалю «Хрыстос у маім сэрцы»
* Лаўрэат ІІ прэміі Міжнароднага фестывалю «Свет маладых 2001» (Будапешт)
* Лаўрэат фестывалю «Рытмы джаза»
* Лаўрэат І прэміі Міжнароднага дзіцячага фестывалю «Славянскі базарчык 2002»
* Дыпламант дзіцячага джазавага фестывалю ім. Уцёсава (Адэса, 2004)
* Лаўрэат дзіцячага джазавага фестывалю «Атлант М» (2003, 2004)
* Фіналіст тэлевізійнага конкурсу «Хачу быць зоркай» (2006)

Стыль
-----

Над іміджам гурта, і ў першую чаргу самой Юліі, працуюць стылісты Слава Чайка і Віталь Дацук, таксама гурт супрацоўнічае з маладымі дызайнерамі (*Ivanova*, *Bekh*, Надзя Дзяк, *Anouki Bicholla* і інш.). Юлія Саніна захапляецца творчасцю дызайнераў *Alexander MC Queen*, *Vivienne Westwood*, *Gareth Pugh,* а штодзённа апранаецца ў вопратку марак *Diesel*, *H&M*, *Topshop*.

Зноскі
------

1. ↑  Юлия Санина стала магистром филологии(недаступная спасылка)
2. ↑  Юлия Санина «Любовь настала» **(нявызн.)**. Архівавана з першакрыніцы 19 студзеня 2016.
3. ↑  Солистка группы The Hardkiss и Дзидзьо превратились в смурфиков **(нявызн.)**. Архівавана з першакрыніцы 7 красавіка 2017.
4. ↑  Тіна Кароль & Юлія Саніна – Вільна (офіційний саундтрек фільму «Віддана») **(нявызн.)**. Архівавана з першакрыніцы 26 лістапада 2020.
5. ↑  Санина, Кароль, Дорофеева и солистка Go\_A спели на матче Легия – Динамо: мощное видео **(нявызн.)**. Архівавана з першакрыніцы 13 красавіка 2022. Праверана 22 сакавіка 2023.
6. ↑  Интервью : Юлия Санина и группа The Hardkiss **(нявызн.)**. Архівавана з першакрыніцы 5 жніўня 2014.
7. ↑  Интервью с Юлией Саниной на bit.ua **(нявызн.)**. Архівавана з першакрыніцы 21 сакавіка 2016.

Спасылкі
--------

* *The HARDKISS TV* — канал Юліі Санінай на сайце YouTube
* Біяграфія Юліі Санінай Архівавана 22 сакавіка 2023.

|  |  |
| --- | --- |
| ⚙️   Фота, відэа і аўдыё | Apple Music · Deezer · Instagram · Spotify |
| Тэматычныя сайты | Discogs · Internet Movie Database · MusicBrainz · Rate Your Music |